เช็คด่วน! “กต.” ประกาศชื่อ 63 ประเทศ เข้าไทยไม่ต้องกักตัว 1 พ.ย.
กระทรวงต่างประเทศ ประกาศเพิ่มเป็น 63 ประเทศ จาก 46 ประเทศ สามารถเดินทางเข้าไทยได้โดยไม่ต้องกักตัว ตั้งแต่ 1 พ.ย.นี้ หวังกระตุ้นเศรษฐกิจ ควบคู่กับความมั่นคงด้านสาธารณสุขตามแผนการเปิดประเทศ
"กต." ประกาศเพิ่มเป็น 63 ประเทศ เข้าไทยไม่ต้องกักตัว ตั้งแต่ 1 พ.ย. นี้ หวังกระตุ้นเศรษฐกิจ ควบคู่กับความมั่นคงด้านสาธารณสุข
31 ต.ค. 2564

ผู้สื่อข่าวรายงานว่าวันนี้ (31 ตุลาคม 2564) กระทรวงการต่างประเทศ ออกประกาศเพิ่มจำนวน ประเทศ/พื้นที่ ที่สามารถเข้าไทยได้ตั้งแต่วันที่ 1 พฤศจิกายนนี้ โดยไม่ต้องกักตัว จาก 46 เป็น 63 ประเทศ/พื้นที่ เว็บไซต์กระทรวงการต่างประเทศ ออกประกาศศูนย์ปฏิบัติการมาตรการการเดินทางเข้าออกประเทศและการดูแลคนไทยในต่างประเทศ เรื่อง การกำหนดรายชื่อประเทศและพื้นที่ต้นทางที่อนุญาตให้เดินทางเข้ามาในราชอาณาจักร สำหรับบุคคลประเภท (13) โดยมีรายละเอียด ดังนี้
ทั้งนี้ตามคำสั่งศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (โควิด-19) ที่ 17/2564 เรื่อง แนวปฏิบัติตามข้อกำหนดออกตามความในมาตรา ๙ แห่งพระราชกาหนดการบริหารราชการในสถานการณ์ฉุกเฉิน พ.ศ. 2548 ลงวันที่ 21 ตุลาคม 2564 กำหนดให้ศูนย์ปฏิบัติการการเดินทางเข้าออกประเทศและการดูแลคนไทยในต่างประเทศ (ศปก.กต.) อนุมัติประเทศและพื้นที่ที่อนุญาตให้ผู้เดินทางเข้ามาในราชอาณาจักรสาหรับบุคคลประเภท (13)
“ผู้ซึ่งได้รับอนุญาตให้เดินทางเข้ามา ในราชอาณาจักร เพื่อประโยชน์ด้านเศรษฐกิจควบคู่กับความมั่นคงด้านสาธารณสุขตามแผนการเปิดประเทศของรัฐบาล” ตามหลักเกณฑ์ของกระทรวงสาธารณสุข และการเสนอของกระทรวงการท่องเที่ยวและกีฬา และการท่องเที่ยวแห่งประเทศไทย โดย ศปก.กต ได้ประกาศรายชื่อประเทศและพื้นที่ต้นทางที่อนุญาต ให้เดินทางเข้ามาในราชอาณาจักรสาหรับบุคคลประเภท (13) เมื่อวันที่ 21 ตุลาคม 2564 แล้วนั้น
บัดนี้ ได้มีการทบทวนรายชื่อประเทศและพื้นที่ต้นทางที่อนุญาตให้เดินทางเข้ามา ในราชอาณาจักรสำหรับบุคคลประเภท (13) โดยพิจารณาจากหลักเกณฑ์ของกระทรวงสาธารณสุข ประกอบกับปัจจัยด้านเศรษฐกิจ สังคม และสถานการณ์การแพร่ระบาดของโรคติดเชื้อไวรัสโคโรนา 2019 ในประเทศ และพื้นที่นั้น ๆ ปลัดกระทรวงการต่างประเทศ ในฐานะหัวหน้า ศปก.กต. จึงประกาศรายชื่อประเทศและพื้นที่ต้นทางสำหรับบุคคลประเภท (13) ที่ผู้เดินทางจากประเทศและพื้นที่ดังกล่าวได้รับอนุญาตให้เดินทางเข้ามาในราชอาณาจักร ดังปรากฏตามเอกสารแนบท้ายประกาศฉบับนี้
ทั้งนี้ ประกาศ ณ วันที่ 30 ตุลาคม พ.ศ. 2564 โดยนายธานี ทองภักดี ปลัดกระทรวงการต่างประเทศหัวหน้าศูนย์ปฏิบัติการมาตรการการเดินทางเข้าออกประเทศและการดูแลคนไทยในต่างประเทศ
สำหรับรายชื่อประเทศ/พื้นที่ ตามประกาศ ศปก. กต. ลงวันที่ 30 ตุลาคม 2564 มีทั้งหมด 63 ประเทศ ประกอบด้วย
1. ออสเตรเลีย 2. ออสเตรีย 3. บาห์เรน 4. เบลเยียม 5. ภูฏาน 6. บรูไนดารุสซาลาม 7. บัลแกเรีย 8. กัมพูชา 9. แคนาดา 10. ชิลี 11. จีน 12. โครเอเชีย 13. ไซปรัส 14. สาธารณรัฐเช็ก 15. เดนมาร์ก 16. เอสโตเนีย 17. ฟินแลนด์ 18. ฝรั่งเศส 19. เยอรมนี 20. กรีซ 21. ฮังการี 22. ไอซ์แลนด์ 23. อินเดีย
24. อินโดนีเซีย 25. ไอร์แลนด์ 26. อิสราเอล 27. อิตาลี 28. ญี่ปุ่น 29. คูเวต 30. ลาว 31. ลัตเวีย 32. ลิทัวเนีย 34. ลักเซมเบิร์ก 34. มาเลเซีย 35. มัลดีฟส์ 36. มอลตา 37. มองโกเลีย เมียนมา 39. เนปาล 40. เนเธอร์แลนด์ 41. นิวซีแลนด์ 42. นอร์เวย์ 43. โอมาน 44. ฟิลิปปินส์ 45. โปแลนด์ 46. โปรตุเกส 47. กาตาร์ 48. โรมาเนีย 49. ซาอุดีอาระเบีย 50. สิงคโปร์ 51. สาธารณรัฐสโลวัก 52. สโลวีเนีย 53. ศรีลังกา
54. สาธารณรัฐเกาหลี 55. สเปน 56. สวีเดน 57. สวิตเซอร์แลนด์ 58. สหรัฐอาหรับเอมิเรตส์ 59. สหราชอาณาจักร 60. สหรัฐอเมริกา 61. เวียดนาม 62. ฮ่องกง 63. ไต้หวัน
 